O B E C    N I Ž N Ý    K L Á T O V

V Š E O B E C N E   Z Á V Ä Z N É   N A R I A D E N I E   
č. 2/2013
o miestnych daniach a o miestnom poplatku za komunálne odpady a drobné stavebné odpadyObce Nižný Klátov

 

Obecné zastupiteľstvo v Nižnom Klátove sa uznieslo na tomto všeobecne záväznom nariadení dňa 13.12.2013, uznesením č.73/2013

Účinnosť: 1.1.2014
Obecné zastupiteľstvo obce Nižný Klátov v súlade s ustanovením § 6 ods. 1 zákona SNR č.369/1990 Zb. o obecnom zriadení v znení neskorších predpisov a ustanoveniami zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov            

vydáva

V Š E O B E C N E   Z Á V Ä Z N É   N A R I A D E N I E   
č. 2/2013
o miestnych daniach a o miestnom poplatku za komunálne odpady a drobné stavebné odpadyObce Nižný Klátov

PRVÁ ČASŤ
ÚVODNÉ USTANOVENIA 

§ 1

1.	Toto  všeobecne  záväzné  nariadenie (ďalej len „nariadenie“) upravuje podmienky ukladania miestnych daní a miestneho poplatku za   komunálne   odpady    a   drobné   stavebné  odpady    (ďalej len „miestne dane a miestny poplatok“)   na území Obce Nižný Klátov.
2.	Obecné zastupiteľstvo v Nižnom Klátove podľa § 11 ods. 4 zákona č. 369/1990 Zb. o obecnom zriadení v znení neskorších predpisov r o z h o d l o, že v nadväznosti na § 98 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov zavádza s účinnosťou od 01. januára 2013 tieto miestne dane a poplatok:
a) daň z nehnuteľností,
b) daň za psa,
c) daň za užívanie verejného priestranstva,
d) daň za ubytovanie,
e) daň za predajné automaty,
f) daň za nevýherné hracie prístroje,
3.	Obec Nižný Klátov ukladá na svojom území miestny poplatok za komunálne odpady a drobné stavebné odpady. Zdaňovacím obdobím pre miestny poplatok za komunálne odpady a drobné stavebné odpady je kalendárny rok.
4.	Zdaňovacím  obdobím pre miestne dane: daň z nehnuteľností, daň za psa, daň za predajné automaty, daň za nevýherné hracie prístroje kalendárny rok.

ČASŤ DRUHÁ
MIESTNE DANE

Daň z nehnuteľností
§ 2
Daň z nehnuteľností zahŕňa
a)	daň z pozemkov,
b)	daň zo stavieb,
c)	daň z bytov a z nebytových priestorov v bytovom dome (ďalej len „daň z bytov“).

§ 3
Daň z pozemkov

1.	Hodnota pozemkov na území obce  v členení podľa ust. § 6 ods. 1 zákona o miestnych daniach je nasledovná :
a)	orná pôda, chmeľnice, vinice, ovocné sady 0,1168 eur/ m2, trvalé trávnaté porasty 0,0172 eur/ m2
b)	záhrady 1,32 eur/ m2
c)	zastavané plochy a nádvoria, ostatné plochy 1,32 eur/  m2
d)	lesné pozemky, na ktorých sú hospodárske lesy,  rybníky s chovom rýb a ostatné hospodársky využívané vodné plochy, 0,0531 eur/  m2
e)	stavebné pozemky, 13,27 eur/  m2
2.	V súlade s ust. § 8 ods. 2 zákona o miestnych daniach správca dane určuje  ročnú sadzbu dane z pozemkov v intraviláne obce, vyznačenom v prílohe č.1 tohto VZN  pre jednotlivé druhy pozemkov  nasledovne:
a)	orná pôda, chmeľnice, vinice, ovocné sady, trvalé trávne porasty	         0,45 % 
b)	záhrady								         0,45 %
c)	zastavané plochy a nádvoria, ostatné plochy				         0,45 %
d)	lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy   			         0,45 %
e)	stavebné pozemky							         0,45 %
3.	V súlade s ust. § 8 ods. 2 zákona o miestnych daniach správca dane určuje  ročnú sadzbu dane z pozemkov v extraviláne obce, vyznačenom v prílohe č.1 tohto VZN  pre jednotlivé druhy pozemkov  nasledovne:
a)	orná pôda, chmeľnice, vinice, ovocné sady, trvalé trávne porasty	         0,45 % 
b)	záhrady								         0,85 %
c)	zastavané plochy a nádvoria, ostatné plochy				         0,85 %
d)	lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy   			         0,85 %
e)	stavebné pozemky							         0,45 %

4.	Daň z pozemkov sa vypočíta ako súčin základu dane a ročnej sadzby dane z pozemkov.

§ 4
Daň zo stavieb

1.	Správca dane určuje v súlade s ust. § 12 ods. 2 zákona o miestnych daniach ročnú sadzbu dane zo stavieb v obci nasledovne: 
a)	stavby na bývanie a drobné stavby , ktoré majú doplnkovú funkciu pre hlavnú stavbu 0,08 eur/  m2      
b)	stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu 0,26 eur/ m2 
c)	stavby rekreačných a záhradkárskych chát a domčekov na individuálnu rekreáciu 0,31 eur/ m2 
d)	samostatne stojace garáže a samostatné stavby hromadných garáží a stavby   určené alebo používané na tieto účely, postavené mimo bytových domov      0,26 eur/ m2  
e)	priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na administratívu 0,26 eur/ m2 
f)	stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou                               0,80 eur/ m2 
g)	ostatné stavby neuvedené v písm. a) až f) 0,31 eur/m2 
2.	V súlade s ust. § 12 ods. 3 zákona o miestnych daniach určuje správca dane pri viacpodlažných stavbách príplatok za podlažie vo výške 0,05 eura  za každé ďalšie podlažie okrem prvého nadzemného podlažia 
3.	Daň zo stavieb sa vypočítava podľa § 12a zákona o miestnych daniach

§ 5
Daň z bytov

1.	V súlade s ust. § 16 ods. 2 určuje správca dane ročnú sadzbu dane z bytov na území obce Nižný Klátov vo výške 0,10 eura  za každý aj začatý m2 podlahovej  plochy bytu a nebytového priestoru.  
2.	Daň z bytov sa vypočíta ako súčin  základu dane a ročnej sadzby dane.

§ 6
Spoločné ustanovenia pre daň z nehnuteľností

1.	Vyrubená daň z nehnuteľností je splatná do 15 dní odo dňa nadobudnutia právoplatnosti rozhodnutia. Ak celková daň je vyššia ako 1 700 € je vyrubená daň z nehnuteľností splatná v štyroch rovnakých splátkach, a to 1. splátka do 15 dní odo dňa nadobudnutia rozhodnutia, 2. splátka do 30. júna, 3. splátka do 30. septembra a 4. splátka do 30. novembra bežného roka, na ktorý sa daň vyrubuje.

Daň za psa
§ 7

1.	Predmetom dane za psa je pes starší ako 6 mesiacov chovaný fyzickou osobou alebo právnickou osobou. Predmetom dane za psa nie je pes chovaný na vedecké účely a výskumné účely; pes umiestnený v útulku zvierat; a pes so špeciálnym výcvikom, ktorého vlastní alebo používa občan s ťažkým zdravotným postihnutím.                                                       
2.	Daňovníkom je fyzická osoba alebo právnická osoba, ktorá je  vlastníkom psa alebo držiteľom psa, ak sa nedá preukázať, kto psa vlastní. 
3.	Základom dane je počet psov. 
4.	Miestne príslušnou obcou je obec, na ktorej území je pes chovaný.
5.	V súlade s ust. § 25 a s § 29 zákona o miestnych daniach určuje správca dane sadzbu dane nasledovne:
a)	10  eur za  jedného psa a kalendárny rok, ak sa jedná o psa chovaného v intraviláne obce Nižný Klátov vyznačenom v prílohe č.1 tohto VZN  
b)	30 eur  za  jedného psa a kalendárny rok, ak sa jedná o psa chovaného v extraviláne obce Nižný Klátov vyznačenom v prílohe č.1 tohto VZN  
6.	Správca dane  v súlade s ust. § 29 zákona o miestnych daniach oslobodzuje od dane za psa: Chovateľov psov určených pre záchranárov (doložený doklad o výcviku záchranárskeho psa)
7.	Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa pes stal predmetom dane podľa § 22 ods. 1 zákona o miestnych daniach a zaniká posledným dňom mesiaca nasledujúceho po mesiaci, v ktorom pes prestal byť predmetom dane.  

Daň za užívanie verejného priestranstva
§ 8

1.	Predmetom dane za užívanie verejného priestranstva je osobitné užívanie verejného priestranstva.
2.	Verejným priestranstvom na účely dane za užívanie verejného priestranstva sú verejnosti prístupné pozemky vo vlastníctve obce Nižný Klátov, a to:
a)	miestne komunikácie v celej svojej  dĺžke a v šírke, zelené pásy vedľa komunikácií (ulice Hlavná, Cintorínska, Stará Košická, Záhradná, Klátovská, Tichá, Čaksová)
b)	miestny park,
c)	plochy upravené pri miestnom cintoríne,
d)	plochy pri rímsko-katolíckom kostole, 
e)	plochy viacúčelového a futbalového ihriska a ich okolie.
3.	Verejným priestranstvom na účely tejto dane nie sú pozemky, ktoré obec prenajala podľa osobitného zákona. 
4.	Osobitným  užívaním  verejného  priestranstva  sa na účely dane za užívanie verejného priestranstva  rozumie 
a)	umiestnenie zariadenia slúžiaceho na poskytovanie služieb, alebo predaj tovaru, 
b)	umiestnenie stavby, zariadenia cirkusu, lunaparku alebo iných atrakcií, 
c)	umiestnenie skládky, 
d)	trvalé parkovanie vozidla mimo stráženého parkoviska,
e)	umiestnenie stavebného materiálu.
5.	Daňovníkom dane za užívanie verejného priestranstva je fyzická osoba alebo právnická osoba, ktorá verejné priestranstvo užíva.
6.	Základom dane za užívanie verejného priestranstva je výmera užívaného verejného priestranstva v m2.
7.	Miestne príslušnou obcou je obec, na ktorej území sa užívané verejné priestranstvo nachádza. 
8.	Správca dane určuje, v súlade s ust. § 33  a  § 36 zákona o miestnych daniach, sadzbu dane:
a)	vo výške 0,50 €/ 1 m2   za umiestnenie zariadenia slúžiaceho na poskytovanie služieb, alebo predaj tovaru, za každý aj začatý deň, 
b)	vo výške 2,00 €/ 1 m2 za  umiestnenie stavby, zariadenia cirkusu, lunaparku alebo iných atrakcií, za každý aj začatý deň, 
c)	vo výške 2,00 €/ 1 m2 za umiestnenie skládky, za každý aj začatý deň
d)	vo výške 0,1 €/ 1 m2 za  trvalé parkovanie vozidla mimo stráženého parkoviska, za každý aj začatý deň, 
e)	vo výške 0,005 €/ 1 m2 za  umiestnenie stavebného materiálu, za každý aj začatý deň.
9.	Od dane za užívanie verejného priestranstva je, v súlade s ust. § 36 zákona o miestnych daniach,  oslobodené: užívanie verejného priestranstva cirkvami a náboženskými spoločnosťami na dobročinné účely. 
10.	Daňová povinnosť vzniká dňom začatia osobitného užívania verejného priestranstva a zaniká  dňom skončenia osobitného užívania verejného priestranstva. 
11.	Daňovník je povinný  podať oznámenie o začatí užívania verejného priestranstva písomne u správcovi dane najneskôr v deň,  kedy  sa užívanie verejného priestranstva začalo. Daňovník je povinný ohlásiť správcovi dane všetky skutočnosti, ktoré  môže  mať  vplyv  na  výšku  stanovenej resp. zaplatenej dane, a to v lehote 2 dní odo dňa ich vzniku. Daňovník je povinný oznámiť správcovi dane skutočnosť, že osobitné užívanie verejného priestranstva skončilo a verejné priestranstvo bolo uvedené do pôvodného stavu najneskôr do 5 dní odo dňa skončenia užívania verejného priestranstva.
12.	Obec vyrubí daň rozhodnutím. Vyrubená daň je splatná do 15 dní odo dňa nadobudnutia právoplatnosti rozhodnutia. 

Daň za ubytovanie
§ 9

1.	Predmetom dane za ubytovanie je odplatné prechodné ubytovanie fyzickej osoby v ubytovacích zariadeniach, ktorých kategorizáciu určuje osobitný právny predpis (ďalej len "zariadenie").
2.	Daňovníkom je fyzická osoba, ktorá sa v zariadení odplatne prechodne ubytuje.
3.	Platiteľom dane je prevádzkovateľ zariadenia, ktorý odplatné prechodné ubytovanie poskytuje. 
4.	Základom dane je počet prenocovaní. 
5.	Miestne príslušnou obcou je obec, na ktorej území sa zariadenie nachádza.
6.	Sadzbu dane určuje správca dane, v súlade s ust. § 40 zákona o miestnych daniach, vo výške 0,50 eura na osobu a prenocovanie. 
7.	Platiteľ dane je povinný správcovi dane oznámiť do 30 dní od ukončenia ubytovania      počet ubytovaných osôb, počet prenocovaní a výšku dane atď.
8.	Na účely dane je platiteľ dane  povinný viesť evidenciu dane z ubytovania vybratej od daňovníkov v "Knihe ubytovaných", ku ktorej musia byť doložené potvrdenia o zaplatení dane daňovníkmi a ktorá musí obsahovať  nasledovné údaje: Meno a priezvisko, bydlisko, dátum nástupu, ukončenia ubytovania.
9.	Platiteľ dane vyberá daň z ubytovania nasledujúcim spôsobom: pri nástupe do ubytovacieho zariadenia. 
10.	Platiteľ dane  vystaví daňovníkovi  očíslované potvrdenie  o zaplatení dane, v ktorom uvedie: počet prenocovaní.

Daň za predajné automaty
§ 10

1.	Predmetom dane za predajné automaty sú prístroje a automaty, ktoré vydávajú tovar za odplatu (ďalej len „predajné automaty“) a sú umiestnené v priestoroch prístupných verejnosti. Predmetom dane za predajné automaty nie sú automaty, ktoré vydávajú cestovné lístky verejnej dopravy.
2.	Daňovníkom je fyzická osoba alebo právnická osoba, ktorá predajné automaty prevádzkuje.
3.	Základom dane je počet predajných automatov.
4.	Miestne príslušnou obcou je obec, na ktorej území sa predajné automaty prevádzkujú.
5.	Správca dane určuje, v súlade s ust. § 47  a  § 51 zákona o miestnych daniach, sadzbu dane: vo výške  70 eur za jeden predajný automat a kalendárny rok.
6.	Daňová povinnosť vzniká dňom začatia prevádzkovania predajných automatov a zaniká dňom ukončenia ich prevádzkovania.  
7.	Na účely dane je daňovník povinný viesť preukaznú evidenciu – rozsah a spôsob vedenia :
- identifikačné údaje o predajnom automate napr. výrobné číslo
- miesto jeho umiestnenia (prevádzkovania)
- dátum začatia prevádzky automatu
8.	Správca dane určuje spôsob identifikácie predajných automatov: výrobným číslo, údajmi o majiteľovi.
		
Daň za nevýherné hracie prístroje
§  11

1.	Predmetom dane za nevýherné hracie prístroje sú hracie prístroje, ktoré sa spúšťajú alebo prevádzkujú za odplatu, pričom tieto hracie prístroje nevydávajú peňažnú výhru a sú prevádzkované v priestoroch prístupných verejnosti (ďalej len „nevýherné hracie prístroje“).  
2.	Nevýherné hracie prístroje sú:
a)	elektronické prístroje na počítačové hry,
b)	mechanické prístroje, elektronické prístroje, automaty a iné zariadenia na zábavné hry. 
3.	Daňovníkom je fyzická osoba alebo právnická osoba, ktorá nevýherné hracie prístroje prevádzkuje. 
4.	Základom dane je počet  nevýherných hracích prístrojov. 
5.	Miestne príslušnou obcou je obec, na ktorej území sa nevýherné hracie prístroje prevádzkujú.
6.	Správca dane určuje, v súlade s ust. § 55 a § 59 zákona o miestnych daniach,  sadzbu dane nasledovne: 200  eur za jeden nevýherný hrací prístroj na kalendárny rok.
7.	Na účely daňového konania pri dani z nevýherných hracích automatov je daňovník povinný viesť evidenciu obsahujúcu nasledujúce údaje o každom hracom prístroji:
a) výrobné číslo nevýherného hracieho prístroja,
b) miesto prevádzky 	

ČASŤ TRETIA
MIESTNY POPLATOK

Miestny poplatok za komunálne odpady 
a drobné stavebné odpady
§  12

1.	Obec Nižný Klátov vyberá poplatok   za  komunálne odpady   a drobné  stavebné   odpady (ďalej     len „poplatok“), ktoré vznikajú na území obce Nižný Klátov.
2.	Ak zákon o miestnych daniach neustanovuje inak, poplatok platí poplatník podľa § 77 ods. 2  až 4 zákona o miestnych daniach.
3.	Poplatok za odpad od  poplatníka v ustanovenej  výške pre obec  vyberá a za vybraný poplatok ručí:
a)	vlastník nehnuteľnosti; ak je nehnuteľnosť v spoluvlastníctve viacerých  spoluvlastníkov  alebo  ak  ide  o  bytový dom, poplatok  vyberá a  za  vybraný  poplatok ručí  zástupca alebo správca určený spoluvlastníkmi, ak s výberom poplatku zástupca alebo  správca súhlasí,
b)	správca, ak je vlastníkom nehnuteľnosti štát, vyšší územný celok alebo obec (ďalej len "platiteľ").  
4.	Poplatková   povinnosť   vzniká   dňom,   ktorým   nastane skutočnosť uvedená v § 77 ods. 2 zákona o miestnych daniach. 
5.	Sadzbu poplatku za odpad určuje správca dane, v súlade s ust. § 78 ods. 1 a § 83 zákona o miestnych daniach, nasledovne:
a)	vo výške 0,0684 eur  za osobu a kalendárny deň,  
b)	u platiteľov poplatku, ktorí nemajú v obci trvalý alebo prechodný pobyt a ktorých nehnuteľnosti slúžia pre individuálnu rekreáciu sa stanovuje poplatok tak, že tento sa uhradí v čiastke 0,0684 € za osobu a kalendárny deň, bez ohľadu na počet osôb, ktorými bude nehnuteľnosť v priebehu roka využívaná.
6.	Správca dane určí poplatok na určené obdobie v súlade s § 79 zákona o miestnych daniach. Obec určuje pre účely výpočtu podľa § 79 ods. 4 zákona o miestnych daniach koeficient 0,01. 
7.	Ohlasovaciu povinnosť poplatníka určuje § 80 zákona o miestnych daniach.
8.	Poplatok vyrubí obec rozhodnutím. Vyrubený poplatok je splatný do 15 dní odo dňa nadobudnutia právoplatnosti rozhodnutia.
9.	Obec poplatok  odpustí za obdobie, za ktoré obyvateľ obce prihlásený na trvalý alebo prechodný pobyt preukáže na základe čestného vyhlásenia, že sa  v  určenom  období  dlhodobo  zdržiava alebo zdržiaval v zahraničí.
10.	V súlade s ustanovením § 82 ods. 3 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov môže obec na základe písomnej žiadosti poplatníka na zmiernenie alebo odstránenie tvrdosti zákona vyrubený poplatok znížiť alebo odpustiť. 
11.	Obec oslobodzuje od poplatku za obdobie, za ktoré poplatník preukáže, že sa viac ako 90 dní v zdaňovacom období nezdržiava, alebo sa nezdržiaval na území obce:
a)	študentov a žiakov študujúcich mimo trvalého bydliska, v zahraničí (spôsob dokazovania – potvrdenie školy o dennom štúdiu alebo o prechodnom pobyte v mieste školy)
b)	pracujúcich s výkonom práce mimo trvalého bydliska, stáže, dlhodobé pobyty v zahraničí (spôsob preukazovania – potvrdenie sprostredkovateľskej agentúry o pobyte v zahraničí, potvrdenie o prechodnom pobyte, fotokópia dokladu a preklad – nemusia byť overené)
12.	Poplatník je povinný v priebehu zdaňovacieho obdobia oznámiť obci vznik alebo zánik poplatkovej povinnosti do 30 dní odo dňa, kedy tieto zmeny nastali. Správca dane vráti na základe žiadosti poplatok, alebo jeho pomernú časť poplatníkovi, ktorému zanikla povinnosť platiť poplatok v priebehu zdaňovacieho obdobia. Nárok na vrátenie pomernej časti poplatku zaniká, ak poplatník v uvedenej lehote zánik poplatkovej povinnosti neoznámi.
13.	Úľavu si poplatník uplatňuje podaním písomnej žiadosti spolu s potvrdením preukazujúcim odôvodnenosť zníženia alebo odpustenia poplatku v príslušnom období.
14.	Správca dane určuje ako požadované doklady na priznanie zníženia alebo odpustenia poplatku:
a)	potvrdenie o návšteve školy v zahraničí
b)	potvrdenie o prechodnom pobyte z príslušného obecného alebo miestneho úradu
c)	potvrdenie zamestnávateľa, odberateľa služby, práce alebo sprostredkovateľskej agentúry o pobyte v zahraničí
d)	potvrdenie poisťovne o zdravotnom poistení pobytu v cudzine
e)	v prípade, ak nie je možné predložiť doklady v bodoch a) až d), čestné prehlásenie s dodatkom o právnych dôsledkoch pri uvedení nesprávnych údajov.

ČASŤ ŠTVRTÁ
Spoločné  a  záverečné  ustanovenia

§  13
        Spoločné ustanovenia

1.	Správu miestnych daní a miestneho poplatku vykonáva Obec Nižný Klátov prostredníctvom starostu obce a poverených zamestnancov obce. 
2.	Daň z nehnuteľnosti, daň za psa, daň za predajné automaty a  daň za nevýherné hracie prístroje možno zaviesť, zrušiť, zmeniť sadzby, určiť oslobodenie alebo zníženie dane vždy len k 1. januáru zdaňovacieho obdobia. Pri poplatku za odpad možno zmeniť sadzby, prípady, v ktorých možno žiadať o zníženie alebo odpustenie poplatku, spôsob a lehotu na uplatnenie zníženia alebo odpustenia poplatku, ako aj doklady, ktoré má poplatník preukázať pri vrátení poplatku len k 1. januáru zdaňovacieho obdobia.
3.  Daň môže daňovník zaplatiť niektorým z nasledujúcich spôsobov:
a)	v hotovosti do pokladne obce, 
          	      b)   na účet obce č.ú. 4721542/0200 vedeného vo VUB pobočka Košice

§  14
        Záverečné ustanovenia

1.	Na tomto všeobecne záväznom nariadení sa uznieslo Obecné zastupiteľstvo v Nižnom Klátove dňa 13.12.2013, uznesením č. 73/2013.
2.	Dňom  účinnosti tohto  všeobecne  záväzného nariadenia sa zrušuje  Všeobecne  záväzné nariadenie Obce Nižný Klátov č.3/2012 zo dňa 10.12.2012 o   miestnych daniach a o miestnom poplatku za komunálne odpady a drobné stavebné odpady, prijaté uznesením č. 44/2012.
3.	Zmeny a  doplnky tohto  VZN schvaľuje Obecné zastupiteľstvo v Nižnom Klátove.
4.	Toto všeobecne záväzné nariadenie nadobúda účinnosť dňom 1. 1. 2014.

V Nižnom Klátove, dňa 13.12.2013

  PhDr. Ing. Marcela Jokeľová                                                                        
starostka obce 

Obec Nižný Klátov
Všeobecné záväzné nariadenie obce                                                                                     
Číslo: 2/2013
___________________________________________________________________________

OBEC NIŽNÝ KLÁTOV
      v súlade s ustanovením § 6 ods. 1 zákona č. 369/1990 Zb. o obecnom zriadení v znení neskorších predpisov vydáva 

VŠEOBECNE ZÁVÄZNÉ NARIADENIE
OBCE 
2/2013

o miestnych daniach a o miestnom poplatku za komunálne odpady a drobné stavebné odpadyObce Nižný Klátov
----------------------------------------------------------------------------------------------

Návrh tohto všeobecné záväzného nariadenia ( VZN ) 

Vyvesený na úradnej tabuli obce dňa:							27.11.2013
Dátum začiatku lehoty na pripomienkové konanie:                                                          	27.11.2013
Dátum ukončenia pripomienkového konania:						09.12.2013
Vyhodnotenie pripomienok k návrhu VZN uskutočnené dňa:				10.12.2013

Schválené  všeobecne záväzné nariadenie

Na rokovaní obecného zastupiteľstva dňa:	13.12.2013 uznesením č.73/2013	
Vyhlásené vyvesením na úradnej tabuli obce dňa:	13.12.2013	
VZN nadobúda účinnosť dňom:	1.1.2014	

Obec Nižný Klátov
Návrh Všeobecne záväzného nariadenia obce                                                                                     
Číslo: 2/2013
___________________________________________________________________________

OZNÁMENIE

K návrhu VZN obce č. 2/2013 o miestnych daniach a o miestnom poplatku za komunálne odpady a drobné stavebné odpady na území Obce Nižný Klátov.
----------------------------------------------------------------------------------------------

Dátum zverejnenia návrhu: 27.11.2013

Dňom vyvesenia návrhu nariadenia začína plynúť najmenej desaťdňová lehota, počas ktorej môžu fyzické osoby a právnické osoby zmysle zákona SNR č. 369/1990 Zb. o obecnom zriadení v znení neskorších predpisov uplatniť pripomienku k návrhu nariadenia v písomnej forme, elektronicky alebo ústne do zápisnice na Obecnom úrade v Nižnom Klátove, Hlavná 1/1, 044 12 Nižný Klátov v úradných hodinách.

Pripomienkou možno v určenej lehote navrhnúť nový text alebo odporučiť úpravu textu, a to doplnenie, zmenu, vypustenie alebo spresnenie pôvodného textu. Z pripomienky musí byť zrejmé, kto ju predkladá. Na ostatné podnety nemusí navrhovateľ nariadenia prihliadať, a to najmä vtedy, ak nie sú zdôvodnené.

Termín na uplatnenie pripomienok k návrhu VZN: 09.12.2013

V Nižnom Klátove, dňa 27.11.2013

							  PhDr. Ing. Marcela Jokeľová
							           starostka obce

Obec Nižný Klátov
Návrh Všeobecne záväzného nariadenia obce                                                                                      
Číslo: 2/2013
___________________________________________________________________________

VYHODNOTENIE PRIPOMIENOK 

K návrhu VZN obce č. 2/2013 o miestnych daniach a o miestnom poplatku za komunálne odpady a drobné stavebné odpady na území Obce Nižný Klátov.
----------------------------------------------------------------------------------------------

Dátum zverejnenia návrhu: 27.11.2013

	V súlade s § 6 ods. 7 zákona č. 369/1990 Zb. o obecnom zriadení v znení neskorších predpisov ako predkladateľ VZN obce Nižný Klátov č. 2/2013 o miestnych daniach a o miestnom poplatku za komunálne odpady a drobné stavebné odpady na území Obce Nižný Klátov, týmto oznamujem poslancom OZ obce Nižný Klátov, že k citovanému návrhu VZN mohli fyzické a právnické osoby uplatniť pripomienku do 09.12.2013. V určenom termíne na pripomienkovanie návrhu neboli doručené na obecný úrad v Nižnom Klátove pripomienky od fyzických a právnických osôb.

V Nižnom Klátove, dňa 10.12.2013

  							PhDr. Ing. Marcela Jokeľová
							           starostka obce

O b e c   N i ž n ý   K l á t o v

Obecné zastupiteľstvo				    Nižný Klátov, 13.12.2013
v Nižnom Klátove 

Názov materiálu: VZN č. 2/2012 o miestnych daniach a o miestnom poplatku za komunálne odpady a drobné stavebné odpady na území Obce Nižný Klátov.
-----------------------------------------------------------------------------------------------------------------
Predkladá: 							Návrh na uznesenie: 
PhDr. Ing. Marcela Jokeľová					
starostka obce									
Obecné zastupiteľstvo v Nižnom Klátove v súlade s § 6 ods. 1 
zákona SNR č. 369/1990 Zb.
o obecnom zriadení v z. n. p.	a ustanoveniami zákona NR SR č. 	582/2004 Z. z. o miestnych 	daniach a miestnom poplatku za 	komunálne odpady a drobné 	stavebné odpady v z. n. p.		
Spracovala:						a. p r e r o k o v a l o	
Andrea Müllerová	VZN č. 2/2013 o miestnych daniach a o miestnom poplatku za komunálne odpady a drobné stavebné odpady na území Obce Nižný Klátov s účinnosťou od 1.1.2014

b. u z n á š a   s a    n a
Prizvaný:	VZN č. 2/2013 o miestnych daniach a o miestnom poplatku za komunálne odpady a drobné stavebné odpady na území Obce Nižný Klátov s účinnosťou od 1.1.2014

								c. r u š í 
Stanovisko:	VZN č. 3/2012 o miestnych  daniach a o miestnom poplatku za komunálne odpady a drobné stavebné odpady zo dňa 13.12.2012
Odôvodnenie:
- povinnosť vyplývajúca zo zákona o miestnych daniach
V Nižnom Klátove, dňa 13.12.2013